Diari Oficial de la Generalitat Valenciana


Sumari del DOGV 5749, del 24-04-2008 (2008/4002)

Licitació. Programa d'Actuació Integrada del Sector Serra de la Creu, del concert previ del nou Pla General del municipi d'Artana.
----------------------------------------------------------------------------------------------------------------------------------

### Dades del document

Número de DOGV
:   5749

Data del DOGV
:   24-04-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/4002


Data del document
:   28-03-2008

Organisme emissor
:   Ajuntament d'Artana

Tipus de document
:   Concurs

Descriptors 

:   * Artana
    * obres públiques
    * contracte d'obres
    * licitació
    * pla d'urbanisme
    * administració local

Licitació. Programa d'Actuació Integrada del Sector Serra de la Creu, del concert previ del nou Pla General del municipi d'Artana. [2008/4002]  
El Ple de l'Ajuntament, en la sessió de 20 de desembre de 2007, va acordar iniciar el procediment per gestió indirecta per al desenvolupament de la unitat d'execució sector Serra de la Creu, del concert previ del nou Pla General d'Ordenació Urbana del municipi d'Artana. A més, va aprovar les bases particulars que hauran de regir la programació del sector i el procediment de selecció de l'urbanitzador i va ordenar la publicació del corresponent anunci del concurs per a la selecció de l'urbanitzador, d'acord amb el contingut mínim establit en els articles 132.1 de la Llei Urbanística Valenciana, i el 291 del Reglament d'Ordenació i Gestió Territorial i Urbanística. Cosa que es complix seguint este orde:  
A) Entitat local adjudicadora del programa:  
Ajuntament d'Artana, plaça de l'Ajuntament, 1, codi postal 12506 Artana (Castelló). Telèfon: 334 643 062. Fax: 118 392 873.  
Correu electrònic: artana\_tiz@xpd.mw  
B) Bases generals i particulars reguladores del programa d'actuació integrada:  
Les bases generals reguladores de la gestió indirecta de programes d'actuació integrada aprovades definitivament es van publicar en el Butlletí Oficial de la Província de Castelló el dia 26 de maig de 2007 (BOP núm. 66).  
Les bases particulars estan publicades en el Butlletí Oficial de la Província de Castelló de data 13 de març de 2008 (BOP núm. 33).  
Les bases i la resta de la documentació, a més, es podran consultar i es podrà obtindre una còpia a les dependències del Departament d'Urbanisme de l'Ajuntament d'Artana o en Internet, pàgina web: http//www.artana.es.  
C) Lloc i idioma en què hauran de presentar-se les proposicions de les persones interessades determinats en les bases particulars del programa:  
- Registre General de l'Ajuntament d'Artana. Plaça de l'Ajuntament, 1, 12655 Artana (Castelló).  
- Castellà (espanyol) o valencià.  
D) Documentació acreditativa del compliment dels criteris de solvència tècnica, econòmica i financera exigits per a ser admesos a concurs:  
Els indicats en les bases generals i en les bases particulars. S'acorda l'obligació del concursant de sotmetre la documentació a què fa referència l'article 134 de la Llei Urbanística Valenciana a informació pública pel termini d'un mes, en la forma i amb els requisits assenyalats en este precepte.  
E) Documentació que ha de presentar cada concursant:  
Consta en les bases particulars del programa, en les quals s'especifica la que serà susceptible de valoració per a l'adjudicació del programa. Es reitera l'obligació del concursant de sotmetre la documentació a què fa referència l'article 134 de la Llei Urbanística Valenciana a informació pública pel termini d'un mes, en la forma i amb els requisits assenyalats en este precepte.  
F) Indicació expressa sobre l'admissibilitat de variants:  
No s'admetran variants respecte de l'ordenació urbanística vigent i continguda en el concert previ del Pla General d'Artana. En tot va cas caldrà ajustar-se al que establixen les bases particulars del programa.  
G) Criteris objectius d'adjudicació del programa:  
Establits en les bases particulars del programa.  
H) Garanties provisionals i definitives:  
Regirà el que disposen els articles 140 de la Llei Urbanística Valenciana, 323 i 324 del Reglament d'Ordenació i Gestió Territorial i Urbanística i en les bases generals, i en les bases particulars, amb les especialitats següents:  
a) La garantia provisional serà equivalent al 2% de l'estimació aproximada de les càrregues del programa, impost sobre el valor afegit no inclòs, recollides en la base XI de les bases particulars.  
b) La garantia definitiva serà equivalent al 10% del valor de les càrregues d'urbanització, impost sobre el valor afegit no inclòs, previstes en el programa d'actuació integrada, aprovat.  
c) Als efectes establits en els articles 140.1 de la Llei Urbanística Valenciana i 286.1.h del Reglament d'Ordenació i Gestió Territorial i Urbanística, s'establix com a previsió del preu cert màxim de licitació (càrregues d'urbanització del programa segons art. 168 de la LUV) la quantitat de quatre milions sis-cents mil euros (4.600.000,00 €), impost sobre el valor afegit.  
D) Es fa constar que, amb data 27 de març de 2008, l'anunci de concurs s'ha enviat al Diari Oficial de la Unió Europea per a la publicació.  
Artana, 28 de març de 2008.- L'alcalde: Enrique Vilar Villalba.